alexandrainst/scandi-wiki huggingface dataset:
KUN

KUN er eit norsk kompetansesenter for kjønnslikestillingsspørsmål. Senteret har tilhald i Steigen i Nordland og avdelingskontor i Steinkjer i Trøndelag. Det vart skipa i 1991 som stiftinga Kvinneuniversitetet Nord, men nyttar no berre namnet KUN, som altså er eit akronym, ei avstytting, av det eigenlege namnet.

Vedtektene for stiftinga og oppdragsbrev frå Barne-, ungdoms- og familiedirektoratet (Bufdir) legg rammene for verksemda. Mellom anna tek kompetansesenteret for seg integreringsarbeidet og det kjønnsdelte arbeidslivet i Noreg, og ser det som ein føremon å ha kontor i Steigen og Steinkjer, då dette gjev grunnlag for kunnskap om både styrken og utfordringane i distrikta. Men senteret skal vere ein synleg og profilert aktør for å få fremja likestilling både regionalt, nasjonalt og internasjonalt. Arbeidet går ut på byggje bru mellom forsking og praksis, og skal gjelde likestilling og inkludering generelt, ikkje berre med omsyn til kvinner. Analyser, statistikk og interaktive metodar vert nytta for å gjere synleg slik diskriminering som har grunnlag i seksuell orientering, alder, nedsett funksjonsevne, etnisitet og religion. Målsettinga er at alle samfunn skal gje alle like rettar og moglegheiter på alle samfunnsområde, som i politikken, i familielivet, i arbeidslivet og på fritida. Rettferd og likeverd skal vere kjerneverdiane.

Sjå òg
Kvinneuniversitetet

Bakgrunnsstoff
Internettsidene til KUN

Kjønnslikestilling
Skipingar i 1991
Norske stiftingar
Kjønnslikestilling i Noreg
Kvinnerettar i Noreg
Steigen kommune
Nakhabino

Nakhabino er ein tettstad i Krasnogorskyjdistriktet i Moskva oblast.
Han har 36 456 innbyggjarar (folketeljinga 2010).

Referansar

Byar i Moskva oblast
Lauritz Sirevaag

Lauritz Bernhard Sirevaag () var ein norsk bankmann og politikar frå Stavanger. Han representerte Rogaland og partiet Høgre på Stortinget frå 1969 til -77.

Sirevaag var avdelingssjef i Sandnes Dampskibs-Aktieselskab 1948-1965 og sonesjef i A/S Norske Esso i Stavanger åra 1966-69. Etter åtte år på Stortinget var han frå 1977 banksjef i Rogalandsbanken A/S, fyrst fem år på Bryne og sidan like lenge i Sandnes. Der etter var han regionbanksjef og til sist distriktsbanksjef 1991-93 i Fokus Bank A/S.

Sirevaag var aktiv i lokal- og fylkespolitikken i Sandnes og i Rogaland i fleire tiår. Han var med i formannskapet i Sandnes frå 1964 til 1971, ordførar i kommunen 1968-69. Hausten 1969 vart han vald til stortingsrepresentant for Høgre i Rogaland, attvald i 1973. Dei fire fyrste åra på Stortinget var han medlem i Sosialkomiteen, i den andre tingperioden hadde han sete i Industrikomiteen. Seinare var han i tolv år, 1987-99, medlem i fylkestinget i Rogaland, der han i perioden 1987–91 var med i fylkesutvalet.

Kjelder
Stortingsbiografi

Stortingsrepresentantar 1969-1973
Stortingsrepresentantar 1973-1977
Folk frå Stavanger
Wolfsberg

Wolfsberg (slovensk Volšperk) er ein by og ein kommune i forbundslandet Kärnten i Austerrike. Byen, som er forvaltningsete i distriktet med same namn, ligg 463 meter over havet i Lavant-dalen og har 25 000 ibuarar. Med eit flatemål på 278,6 km² er kommunen den fjerde mest vidstrekte i Austerrike.

Kjelder
Denne artikkelen bygger på «Wolfsberg (Kärnten)» frå ,  den 3. september 2017.  
 

Kommunar i Kärnten
Byar i Kärnten
Distriktet Wolfsberg

Distriktet Wolfsberg er eit administrativt distrikt (Bezirk) i forbundslandet Kärnten i Austerrike. Distriktet dekker ei flatevidd på 974 km² og har 53 000 ibuarar (2017). Byen Wolfsberg er administrasjonssenter for distriktet.

Kommuneskipnaden
Distriktet består av ni kommunar. Distriktssenteret Wolfsberg har 25 000 ibuarar, dei andre kommunane varierer mellom 1000 og 10 000 i folketal. 

Bad St. Leonhard im Lavanttal
Frantschach-Sankt Gertraud
Lavamünd
Preitenegg
Reichenfels
Sankt Andrä
Sankt Georgen im Lavanttal
Sankt Paul im Lavanttal
Wolfsberg

Kjelder
Denne artikkelen bygger på «Bezirk Wolfsberg» frå ,  den 3. september 2017.  
 

Kärnten
Distrikt i Austerrike
Hurdal prestegard

Hurdal prestegard eller Gjøding gard ligg like nordvest for Hurdal kyrkje.

Garden skal vere den første garden som vart rydda i området. Prestegardsbygningen vart oppført i 1837. Fredingsplanar vart fråfalne i 1992, men anlegget vart foreslått omregulert til spesialområde for bevaring. Garden vert ikkje nytta som prestegard i dag, men er teken over av eit aksjeselskap.

På grunnen til den tidlegare prestegarden er ei rekkje arkeologiske kulturminne.

Fotnotar

Kjelder 
 Hurdal økolandsby
 

Prestegardar i Noreg
Byggverk i Hurdal
91. kommando- og kontrollbrigade

91. kommando- og kontrollbrigade (russisk 91-я Келецкая орденов Александра Невского и Красной Звезды бригада управления) er ein sambandsbrigade underlagt 2. kombinerte armé i det russiske forsvaret. Han er forlagt til garnisonen Krjazj (russisk Кряж).

Organisasjon
Standard kommando- og kontrollbrigade

Det russiske forsvaret
Militær kommando og kontroll
Krjazj

Krjazj er ein garnison i utkanten av Samara i Russland. Han husar mellom anna 91. kommando- og kontrollbrigade.

Garnisonar i Samara oblast
Johan A. Vikan

Johan Reinert Arnesson Vikan () var ein norsk gardbrukar, organisasjonsleiar og Senterparti-politikar frå Stjørdal.

Far hans var gardbrukar på bruket Østre Vikan i Stjørdal. Etter Sund folkehøgskole og Mære landbruksskole utdanna Vikan seg 1936-39 til landbrukskandidat ved Norges landbrukshøgskole. Der etter var han gardsfullmektig på Mære til han overtok slektsgarden under verdskrigen. Frå 1942 til -52 hadde han også stilling som oppkjøpar for Statens kornforretning i Stjørdalsdistriktet.

Vikan var ordførar i Stjørdal 1952-55 og på ny 1960-61. Då kommunane Stjørdal, Skatval, Lånke og Hegra frå 1962 vart slått saman til storkommunen Stjørdal, vart Vikan vald til å vere den fyrste ordføraren i storkommunen. I 1966 vart han vald til formann i Norges Bondelag, sa då frå seg ordførarombodet. Hausten 1969 gjekk Vikan av som formann i bondelaget, etter han vart vald til stortingsrepresentant for Senterpartiet frå Nord-Trøndelag. Med attval i 1973 vart han verande på Stortinget til 1977, heile tida var han medlem i Finanskomitéen.

Attåt å vere både formanns og nestformann i Norges Bondelag, hadde Vikan ei rad tillitsverv i og kring næringslivet. Mellom anna var han styremedlem i Norges Vel, Gjensidige, Stjørdal Brannkasse, Bøndernes Bank, Husbanken, Folketrygdfondet og Distriktenes utbyggingsfond.

Kjelder
Stortingsbiografi

Stortingsrepresentantar 1969-1973
Stortingsrepresentantar 1973-1977
Ordførarar i Stjørdal
Claus Feyling

Claus Egil Feyling () var ein norsk politikar frå Egersund i Rogaland. Han representerte Rogaland fylke og partiet Høgre på Stortinget i tida 1977-85.

Feyling tok eksamen ved Oslo tekniske skole i 1943 og ingeniøreksamen ved Stockholms Tekniska Institut i 1948. Han var bygningsinstruktør i Siemens A/S 1943-45 og landmålar i Oslo kommune 1945-46. Frå 1948 til 1981 var han tilsett i Bergverksselskapet Titania A/S i Hauge i Dalane, mestedelen av tida som avdelingssjef i bygnings- og transportavdelinga.

I politikken var Feyling medlem i Sokndal kommunestyre 1968-71 og ordførar 1972-75. Han var fylkestingsmedlem for Høgre i 1976-77. Hausten 1977 vart han vald til stortingsrepresentant frå Rogaland og var medlem i Industrikomiteen. Etter attval i 1981 var han dei neste fire år medlem i Energi- og industrikomiteen.

Kjelder
Stortingsbiografi

Stortingsrepresentantar 1977-1981
Stortingsrepresentantar 1981-1985
Folk frå Eigersund
Feldkirchen in Kärnten

Feldkirchen in Kärnten er ein by og ein kommune i forbundslandet Kärnten i Austerrike, som òg er forvaltningssete i distriktet Feldkirchen. Kommunen ligg sør i distriktet og dekker eit landareal på 77,5 km² og har over 14 000 i buarar (2017). Folket bur i fleire titals landsbyar og grender, med landsbyen/småbyen Feldkirchen sentralt i kommunen, 554 meter over havet.

Kjelder
Denne artikkelen bygger på «Feldkirchen in Kärnten» frå ,  den 4. september 2017.  
 

Byar i Kärnten
Kommunar i Kärnten
Kazma

Kazma (arabisk كاظمة) er ein by i Kuwait. Han ligg i Al Jahra guvernement, 40 km nord for Kuwait by, hovudstaden i Kuwait. Han er ein by med lang historie, og er kjend for persarane og arabarane sidan sassanidane, Jahiliyyah og tidleg islamsk tid. Han var heimstaden til stammene Iad og Banu Wa'el. Slaget ved Chains vart utkjempa her og var eit historisk slag mellom muslimar (leia av Khalid ibn al-Walid) og Persia i april 633.

Kjelder 
Denne artikkelen bygger på «Kazma» frå ,  den 5. september 2017.  
 

Byar i Kuwait
Khawr Abd Allah

Khawr Abd Allah (arabisk خور عبد الله) er i dag eit estuar, men var ein gong staden der Eufrat og Tigris (Shatt al-Arab) munna ut i Persiabukta. Det ligg sør i Irak og grensa mellom Irak og Kuwait går gjennom den nedre delen av estuaret, men nær hamnebyen Umm Qasr går estuaret inn i Irak. Shatt al-Arab er i dag staden der elvane munnar ut, aust for Khawr Abd Allah. Nordover i Irak skiftar estuaret namn til Khawr az-Zubayr ved Umm Qasr. Frå dette punktet går det ein kanal nordvest og ut sjølve Tigris og Eufrat. Estuaret dannar den nordaustlege kystlinja frå Jazirat Bubiyan og den nordlege kystlinja av Jazirat Warbah. Begge desse øyane er offisielt ein del av Kuwait, men Irak har gjort krav på dei.

Kjelder 
Denne artikkelen bygger på «Khawr Abd Allah» frå ,  den 5. september 2017. 
 oppgav desse kjeldene:

Bakgrunnsstoff
http://www.usnwc.edu/getattachment/16048719-a2e3-4107-bbff-b0fe0b64e1e4/03-Stich-(RELEASABLE) 
http://www.defense.gov/home/features/iraq_reports/index.html
http://www.leakoverflow.com/questions/554987/09kuwait465-protocols-assist-iraqi-and-kuwaiti-navies-in
http://www.cablegatesearch.net/cable.php;id=09BAGHDAD1912
http://www.conservatives.com/people/peers/astor_john.aspx 

Elvar i Irak
Kuwaitisk geografi
Raudhatain

Raudhatain er eit oljefelt nord i Kuwait. Det inneheld 6 milliardar fat olje.

Kjelder
Denne artikkelen bygger på «Raudhatain» frå ,  den 5. september 2017.  
 

Oljefelt i Kuwait
Stor-Burgan

Stor-Burgan er eit område som omfattar det meste av olja i Kuwait med kring 70 milliardar fat olje. Det vert rekna som et nest største oljefeltet i verda. Feltet består av Burgan-, Al-Maqwa- og Al-Ahmadifelta og ligg sør for Kuwait by.

Kjelder
Denne artikkelen bygger på «Great Burgan» frå ,  den 5. september 2017.  
 

Oljefelt i Kuwait
Jleeb Al-Shuyoukh

Jleeb Al-Shuyoukh (arabisk جليب الشيوخ, Jalīb Al-Shuyūkh) er ein by i Kuwait. Han er byen nærast Kuwait internasjonale lufthamn og er stort sett busett av utanlandske arbeidarar frå Sør-Asia og arabiske land som Syria og Egypt. 
Det vert bygd nye bydelar i byen.

Kjelder
Denne artikkelen bygger på «Jleeb Al-Shuyoukh» frå ,  den 5. september 2017.  
 

Byar i Kuwait
Elvar i Kuwait

Kuwait har ingen permanente elvar, men har nokre wadiar. Den mest kjende av desse er Wadi al Batin som dannar grensa mellom Kuwait og Irak. Under er òg ført opp elveliknande kanalar kring Bubiyan.

Wadiar
Bahrat al Abraq(edi wow)
Bahrat al Mirfi
Shaib Rujm al Jahtan
Wadi al Batin (Kuwaitelva)

Kanalar ved Bubiyan
Khawr abd Allah
Khawr Bubiyan
Khawr az Zubayr
Khawr as Subiyah
Khawr al Tha'aleb

Sjå òg
Kuwaitisk geografi

Kjelder
Denne artikkelen bygger på «List of wadis of Kuwait» frå ,  den 5. september 2017.  
 

Kuwaitisk geografi
Auhah

Auhah er ei lita øy som høyrer til Kuwait. Ho er kring 800 meter lang og 540 meter brei, med eit areal på kring 34 hektar. Ho ligg 16 km søraust for Failaka, og 41 km frå Salmiya på fastlandet. Utanom eit fyr og ein liten helikopterlandingsplass, er øya ikkje folkesett.

Kjelder
Denne artikkelen bygger på «Auhah Island» frå ,  den 5. september 2017.  
 

Øyar i Kuwait
Kubbar

Kubbar (arabisk جزيرة كبر) er ei sandete, krattdekt øy i Kuwait i Persiabukta. Ho ligg kring 30 kilometer utafor sørkysten av Kuwait og 29 km frå kysten av Failaka. Øya er nesten sirkelforma, med ein diameter på 370 til 380 meter, og eit areal på kring 11 hektar. Ho er sandete, med låg kyst og tynn vegetasjon. Forskjellige former for dyreliv lever på øya. 

Kring seks irakarar som vart drepne i Golfkrigen i 1991, ligg gravlagde på øya. Gravene deira er diskret markert. 

Kubbar er omgjeven av korallrev og er derfor ein populær stad for dykking.

Bakgrunnsstoff
 Nettstad for Kubbar

Øyar i Kuwait
Miskan

Miskan (arabisk مسكان) er ei lita, folketom øy i Persiabukta utafor Kuwait. Ho ligg sør for Bubiyan. Øya er kring 1,2 km lang og 800 meter brei, med eit areal på kring 0,75 km². Avstanden mellom øya og Failaka, som ligg i sør, er kring 3,2 kilometer. Avstanden mellom Miskan og den næraste delen av fastlandet er 24 km. Det står eit fyr på øya, men lite anna.

Kjelder

Denne artikkelen bygger på «Miskan» frå ,  den 5. september 2017.  
 

Øyar i Kuwait
Qaruh

Qaruh (arabisk جزيرة قاروه) er ei øy i Kuwait. Øya har fått namn etter store mengder petroleumssediment i området (kalla Qar på arabisk). Ho er den minste av dei ni øyane i landet og den som ligg lengst borte frå fastlandet. Ho ligg 37,5 km frå fastlandet og 17 km frå Umm al Maradim. Øya er kring 275 meter lang og 175 meter på det breiaste, med eit areal på kring 3,5 mål. Øya var det første området av Kuwait som vart frigjort frå Irak under Golfkrigen den 21. januar 1991.

Kjelder
Denne artikkelen bygger på «Qaruh Island» frå ,  den 5. september 2017.

Bakgrunnsstoff
 Bilete frå frigjeringa av Qaruh

Øyar i Kuwait
Warbah

Warbah (arabisk جزيرة وربة) er ei øy som høyrer til Kuwait i Persiabukta, nær munningen til Eufrat. Ho ligg kring 100 meter aust for det kuwaitiske fastlandet, 1,5 km nord for Bubiyan og 1 km sør for det irakiske fastlandet. Øya er kring 15 km lang og 5 km brei med eit eral på kring 37 km². Ho er hovudsakleg ei stor slamflate. 

Warbah har ikkje fastbuande, men staten har ein kystvaktpost kalla M-1 på øya, delvis finansiert av Dei sameinte nasjonane.

I november 1994 akspeterte Irak formelt den SN-teikna grensa mot Kuwait, og dette enda formelt eit tidlegare krav på Warbah.

Tidleg i desember 2002, i opptakten til invasjonen av Irak i 2003, opna eit irakisk skip eld mot to kuwaitiske kystvaktpatruljar nær øya, slik at dei kolliderte. Ein amerikansk tenestemann og to kuwaitiske menn i kystvakta vart skadde i åtaket.

Kjelder
Denne artikkelen bygger på «Warbah Island» frå ,  den 5. september 2017. 
 oppgav desse kjeldene:

Øyar i Kuwait
Omstridde område i Persiabukta
Omstridde område i Irak
Omstridde område i Kuwait
Den irakisk-kuwaitiske grensa
Øyar i Kuwait

Dette er ei liste over øyar i Kuwait. Kuwait har ni øyar (ti om ein inkluderer ei tidlegare øy). Dei er indikerte på satellittbiletet frå NASA  og oppførte i tabellen frå nord til sør:

Sjå òg
Kuwaitisk geografi

 *
Kuwait
Kuwaitisk geografi
NM i friidrett 1971

Noregsmeisterskapen i friidrett 1971, hovudmeisterskapen, vart avvikla på Hamar stadion i Hamar dagane 23.-25. juli 1971. Meisterskapen omfatta 19 tevlingar for menn og 12 for kvinner.

Begge kongepokalane gjekk til medlemer i Oslo Idrettslag, Kari Karlsen fekk sin for eit høgdehopp på 1,76 meter og Arve Olsson for eit spydkast som målte 81,28 meter.

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

1500 m

100 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Sportsboken 1971. Norsk kunstforlag. Oslo 1971.

Noregsmeisterskap i friidrett
Noregsmeisterskap i 1971
Sport i 1971
Idrett i Hamar
Bubiyan

Bubiyan (arabisk جزيرة بوبيان) er den største øya i Kuwait og ligg heilt nordvest i Persiabukta, med eit areal på 863 km². Øya har ikkje fast busetnad. 

Mellom øya og det irakiske fastlandet i nordaust ligg kanalen Khawr Abd Allah og mellom øya og det kuwaitiske fastlandet i sørvest ligg kanalen Khawr az-Zubayr. Den sistnemnde kanalen går rundt nordenden av Bubiyan, og skil ho frå øya Warbah. 5,4 km nordvest for Ras al Barshah, det sørlegaste punktet, er Bubiyan knytt til fastlandet via ei bjelkebru i betong over Khawr as Sabiyah-kanalen. Brua er 2,38 km lang og vart bygd i 1983. Brua er berre for militær bruk. Under Golfkrigen i 1991 vart brua øydelagd, men har så blitt bygd opp att på ny. Sjølve øya vart omgjort til ein militærbase i 1991 og har vore det sidan den gongen.

I november 1994 aksepterte Irak formelt grensa som SN hadde trekt mot Kuwait. Det enda formelt eit tidlegare krav Irak hadde på Bubiyan.

Mubarak Al-Kabeer-reservatet
Etter at Kuwait signerte Ramsar-konvensjonen vart Mubarak al-Kabeer-reservatet erklært som det første internasjonalt viktige våtmarksområdet i landet. Det 50 948 mål store reservatet består av små lagunar og grunt marskland og er ein viktig stoppestad for trekkfuglar langs to ruter, frå Tyrkia til India og frå Eurasia til Afrika. Hekkande vadefugl i området er mellom anna den største hekkekolonien i verda av krabbevipe (Dromas ardeola) og det omliggande havområdet er ynglestad for mykje fisk.

Kjelder
Denne artikkelen bygger på «Bubiyan Island» frå ,  den 5. september 2017. 
 oppgav desse kjeldene:

Øyar i Kuwait
Omstridde område i Persiabukta
Omstridde område i Kuwait
Omstridde område i Irak
Den irakisk-kuwaitiske grensa
Øyar i Persiabukta
Ramsarstader i Kuwait
Oslo Idrettslag

Oslo Idrettslag er eit idrettslag heimehøyrande i Oslo, stifta 3. september 1893. Idrettslaget er aktivt med i friidrett, kunstløp og lengdeløp på skeiser og i symjing.

Laget vart stifta som Kristiania Idrætsforening og dreiv med friidrett, skeiseløp og nordiske greiner på ski. I tida før 1930 var mange nasjonale friidrettsmeistrar medlem i idrettslaget, fremst av desse stod Ferdinand Bie, olympisk meister i femkamp i 1912. Laget skifta namn til Oslo Idrettslag i 1924 då byen Kristiania skifta namn til Oslo.

Etter 1945 hevda skeiseløparar som Odd Lundberg, Roald Aas, Alv Gjestvang, Per Ivar Moe, Lisbeth Korsmo, Per Bjørang og Jørn Didriksen seg i internasjonale tevlingar. Kari Karlsen var Noregs beste høgdehoppar i ein periode på 1970-talet. Symjarane Inger Nordbø, Rolf Bagle, Lars Krogh, Ulf Gustavsen, Beda Leirvåg og Trine Krogh er dei fremste lagsmedlemene som har sanka Oslo Idrettslag hundrevis av NM-titlar i symjeidretten.

Handballaget til Oslo Idrettslag vann utandørs-NM i 1956, 1957, 1958. Handballgruppa er sidan lagd ned.

Kjelder
Denne artikkelen bygger på «Oslo Idrettslag» frå ,  den 5. september 2017.  
 

Idrettslag i Oslo
Green Island i Kuwait

Green Island er ei kunstig øy i Kuwait, utafor kysten av Kuwait by. Ho vart opna i 1988 og er ein populær turistattraksjon og den første kunstige øya i Golfregionen.

Kjelder
Denne artikkelen bygger på «Green Island (Kuwait)» frå ,  den 5. september 2017. 
 oppgav desse kjeldene:

Turistmål i Kuwait
Øyar i Kuwait
Shuwaikh

Shuwaikh (arabisk جزيرة الشويخ), eller Akkaz, er ei tidlegare øy i Kuwait i Kuwaitbukta. Den tidlegare øya er no knytt til fastlandet i Kuwait via Shuwaikh industriområde, som dannar ei landbru til den tidlegare øya.

Området har fleire arkeologiske funn datert attende til 2000 fvt.

Kjelder

Denne artikkelen bygger på «Shuwaikh Island» frå ,  den 5. september 2017. 
 oppgav desse kjeldene:
http://demo.sakhr.com/diwan/emain/Story_Of_Kuwait/Kuwait_before_Oil/Social_Life/village_life.html 

Øyar i Kuwait
Tidlegare øyar
Karl Aasland

Karl Aasland () var ein norsk politikar frå Time kommune i Rogaland.
Han var stortingsrepresentant frå Rogaland fylke for Senterpartiet frå 1969 til 1977. Han var medlem i Landbrukskomiteen, den siste perioden nestformann.

Aasland var son til ein gardbrukar. Etter landbruksskule i 1940 gjekk han Statens Meieriskole og i 1944 tok han artium i Stavanger. Der etter studerte han ved Norges landbrukshøgskole på meieriavdelinga og tok eksamen i 1947. Same året vart han tilsett meieristyrar på Ålgård, ei stilling han hadde til 1961. Frå 1962 var han direktør ved Frue meieri i Stavanger, ein jobb han hadde til han døydde.

Åra 1960-61 var Aasland med i Gjesdal kommunestyre. I 1962 flytta han til Stavanger og var medlem av bystyret 1965-67. Frå hausten 1969 representerte han Rogaland og Senterpartiet på Stortinget i åtte år. Alle åra var han med i landbrukskomiteen, nestformann i komiteen 1973-77.

Aasland engasjerte seg i fleire meierifaglege forum og var såleis formann i Rogaland meierifolklag, seinare meierilag, frå 1951 til 1960, medlem i rådet for Vestlandske Mjølkesentral frå 1959 til -67 og i elleve år frå 1960 styreformann for Rogaland tørrmelk og kasein A/L. Elles var han formann i fagstyret for Jæren meieriskule på Bryne frå 1965 til 1981. Han var òg frå 1978 til han døydde styremedlem i Diplom-is.

Kjelder
Stortingsbiografi

Stortingsrepresentantar 1969-1973
Stortingsrepresentantar 1973-1977
Folk frå Time
Umm al Maradim

Umm al Maradim (arabisk جزيرة ام المرادم) er ei øy heilt sør i farvatnet til Kuwait, nær grensa til Saudi-Arabia.

Umm Al-Maradim er omgjeven av djupt nok vatn til at skip kan leggje til kai direkte ved øya, noko som ikkje går for dei fleste andre øyane i Kuwait. Ho er 1,5 km lang og 540 meter brei, med eit areal på kring 65 hektar. Øya er ovalforma med ei sandkappe. Perleøsters ynglar kring øya. Tidlegare for båtar ut for å dykke etter perler om morgonen og kom attende om kvelden ved denne øya. Øya var derfor tidlegare full av skipsmannskap, dykkarar og perlehandlarar som kom for å kjøpe perler direkte frå skipskapteinane. 

Umm Al-Maradim var den første øya i Kuwait som vart frigjort frå invasjonen av Kuwait i 1991. 

Øya er vanlegvis full av trekkfugl og fastbuande fugl, som måse og flamingo. I regntida er øya grøn. Ho er ikkje busett utanom nokre offentlege byggverk som eit fyr og ein politistasjon.

Sjå òg 
Bubiyan

Kjelder 
Denne artikkelen bygger på «Umm al Maradim Island» frå ,  den 5. september 2017. 
 oppgav desse kjeldene:

Øyar i Kuwait
Umm an Namil

Umm al Namil (arabisk جزيرة ام النمل) er ei øy i Kuwait. Ho ligg i Kuwaitbukta i Persiabukta. Det er gjort fleire arkeologiske funn på øya, hovudsakleg frå islamsk tid, og bronsealderen. Øya ligg berre 600 meter frå det kuwaitiske faslandet, og er den av dei kuwaitiske øyane som ligg nærast land.

Kjelder
Denne artikkelen bygger på «Umm an Namil Island» frå ,  den 5. september 2017. 
 

Øyar i Kuwait
Mitraba

Mitraba er eit aude landområde nord i Kuwait. Området har rekorden for den høgaste temperaturen som er målt i heile Asia og den 15. juni 2010 vart det målt 54 °C her.

Kjelder
Denne artikkelen bygger på «Mitraba» frå ,  den 5. september 2017. 
 oppgav desse kjeldene:

Kuwaitisk geografi
Mutlaryggen

Mutlaryggen er ein åsrygg i Al Jahra guvernement i Kuwait. Det er det høgaste punktet i landet med ei høgd på 306 meter over havet.

Historie
Under Golfkrigen skulle irakiske styrkar fyre av bomber då dei var på ryggen, for å truge Saudi-Arabia. I februar 1991 gjekk det amerikanske luftvåpenet til åtak på irakiske styrkar under tilbaketrekking, som flykta frå Kuwait i retning Basra. 

Koalisjonsstyrkane brukte seinare ryggen til å byggje kommunikasjonstårn for å kommunisere med soldatar i Irak.

Kjelder

Denne artikkelen bygger på «Mutla Ridge» frå ,  den 5. september 2017. 
 

Kuwaitisk geografi
Golfkrigen
Guvernement i Kuwait

Kuwait er delt inn i seks guvernement (muhafazah).
Guvenementeta er vidare delt inn i område.

<noinclude>

Sjå òg
Område i Kuwait

 
Undernasjonale område i Kuwait
Kuwait 1
Kuwait
Kuwait
Kuwaitisk geografi
NM i friidrett 1972

Noregsmeisterskapen i friidrett 1972, hovudmeisterskapen, vart avvikla på Stavanger stadion i Stavanger dagane 11.-13. august 1972. Meisterskapen omfatta 19 tevlingar for menn og 12 for kvinner.

Audun Garshol vart tildelt kongepokal etter å ha sett norsk rekord på 100 meter med tida 10,2 sekundar, medan Wenche Sørum fekk kongepokal for sitt vinnarløp på 1500 meter, nett som to år tidlegare,

Menn

100 m

200 m

400 m

800 m

1500 m

5 000 m

10 000 m

110 m hekk

400 m hekk

3 000 m hinder

1000 meter stafett

Høgdehopp

Stavhopp

Lengdehopp

Tresteghopp

Kulestøyt

Diskoskast

Sleggjekast

Spjutkast

Kvinner

100 m

200 m

400 m

800 m

1500 m

100 m hekk

Høgdehopp

Lengdehopp

Kulestøyt

Diskoskast

Spjutkast

Kjelder
Sportsboken 72. Dreyer Stavanger. 1972

Noregsmeisterskap i friidrett
Noregsmeisterskap i 1972
Sport i 1972
Idrett i Stavanger